
44 DR.31.3.2003 
 
sama dengan pemilik-pemilik tanah-tanah di kawasan Kampung Bahru.  Kita akan bermula 
dengan pusat perniagaan iaitu di Pasar Minggu yang ada sekarang sebagai pusat 
perniagaan dan daripada situ kita berharap bahawa pengembangan kemajuan Kampung 
Bahru akan terlaksana dan dapat diperluaskan kepada jalan-jalan yang tertentu di dalam 
kawasan Pasar Minggu itu seperti Jalan Raja Alang dan juga Jalan Raja Muda Musa.  
Untuk makluman Yang Berhormat, satu lagi yang Yang Berhormat telah bangkitkan 
berkenaan dengan masalah tanah-tanah kosong dan tanah-tanah yang terbiar.   

Puan Hajah Mastika Junaidah binti Husin:  [Bangun] 

Tuan Yang di-Pertua:  Yang Berhormat bagi Arau bangun. 

Puan Hajah Mastika Junaidah binti Husin:  Terima kasih Tuan Yang di-Pertua.  
Saya hendak minta laluan.  Saya terima kasih kepada pengakuan dan juga komitmen yang 
telah pun diberikan oleh kerajaan dan juga yang disebutkan oleh Yang Berhormat Menteri 
tadi.  Saya memang sedar Yang Amat Berhormat Perdana Menteri sendiri menekankan 
kepada pembangunan di Kampung Bahru tetapi dari segi pelaksanaannya saya sedar 
bahawa banyak masalah-masalah yang harus ataupun yang sedang dihadapi oleh 
kerajaan. 

Saya ingin bertanya kepada Yang Berhormat Menteri, dari segi konsep 
pembangunan  adakah kerajaan telah mempunyai satu bentuk konsep pembangunan di 
Kampung Bahru itu, di mana identiti orang-orang Melayu, misalnya architecture dari segi 
pembangunan yang akan dibuat itu ditekankan kepada melambangkan Melayu itu sendiri 
dalam pembangunan di Kuala Lumpur.  Bila saya menyebut Melayu, kita tidak menyatakan 
bahawa kita hendak tengok development itu mundur ke belakang, tidak maju.  Kita hendak 
yang moden tetapi identiti kita itu ada dan hidup di situ.  Itu yang saya hendak dapat 
penjelasan.  Terima kasih. 

Tengku Dato’ Adnan bin Tengku Mansor:  Tuan Yang di-Pertua, Yang 
Berhormat bagi Arau, saya mengucapkan terima kasih di atas keprihatinan Yang Berhormat 
terhadap pembangunan Kampung Bahru.  Kerajaan akan melaksanakan satu 
pembangunan yang memang telah disebutkan oleh Yang Berhormat tadi mengikut ciri-ciri 
Melayu dan juga ciri-ciri Malaysia itu sendiri.  Seperti yang kita sedia maklum bahawa kita 
ini dalam Malaysia menjadi sebuah negara yang maju oleh kerana sikap toleransi yang 
wujud dalam Barisan Nasional itu sendiri dan telah ditekankan oleh datuk, nenek, moyang 
kita kepada diri kita dan juga rakyat, itulah sebab negara kita menjadi maju, aman dan 
sejahtera. 

 Jadi, untuk makluman Yang Berhormat, Pelan Pembangunan Wilayah 
Persekutuan ini memang sengaja dilakukan untuk memastikan bahawa sikap toleransi ini 
ditekankan.  Walaupun Kampung Baru ini menjadi tempat yang dikatakan adalah tempat 
kawasan Melayu tetapi kita juga ingin membawa peniaga-peniaga India dan juga peniaga-
peniaga Cina ke dalam kawasan itu untuk menghidupkan ekonomi dalam daerah tersebut.  
Begitu juga di dalam kawasan-kawasan Petaling Street, kawasan-kawasan Chow Kit, 
Kawasan-kawasan Lorong Haji Taib, kita juga akan melaksanakan sistem toleransi 
perkauman ini supaya kaum-kaum kita akan mengerti di antara satu sama lain dan kita 
berharap bahawa dengan cara ini ekonomi, dengan izin Tuan Yang di-Pertua, economic 
vibrancy sesuatu daerah ini akan dapat berkembang.   

 Kita tidak mahu ada kelompok-kelompok di dalam bandaraya ini kalau hendak 
pergi satu kelompok, kelompok Melayu, kalau kelompok, kelompok Cina, kalau kelompok, 
kelompok India.  Ini kita cuba hendak menghuraikan masalah yang sedang berlaku ini.  
Untuk makluman Ahli Yang Berhormat bagi Arau, masalah Kampung Baru ini juga, dia 
adalah Malay agricultural settlement.  Jadi bila under Malay agricultural settlement ini, 
tanah-tanah ini agak sukar untuk kita mengambil alih oleh kerana tuan-tuan tanah ini seperti 
yang disebut oleh Ahli-ahli Yang Berhormat lain, banyak pertindihan-pertindihan dan 
kadang kala kita sudah tidak kenal siapakah tuan punya tanah itu yang sebenarnya. 

 Puan Hajah  Mastika Junaidah binti Husin:  [Bangun] 

 Dato' Othman bin Abdul:  [Bangun] 



Puan Hajah Mastika Junaidah binti Husin: [Bangun]. Tuan Yang di-Pertua: Yang Berhormat bagi Arau bangun. Puan Hajah Mastika Junaidah binti Husin: Terima kasih Tuan Yang di-Pertua. Saya hendak minta laluan. Saya terima kasih kepada pengakuan dan juga komitmen yang telah pun diberikan oleh kerajaan dan juga yang disebutkan oleh Yang Berhormat Menteri tadi. Saya memang sedar Yang Amat Berhormat Perdana Menteri sendiri menekankan kepada pembangunan di Kampung Bahru tetapi dari segi pelaksanaannya saya sedar bahawa banyak masalah-masalah yang harus ataupun yang sedang dihadapi oleh kerajaan. Saya ingin bertanya kepada Yang Berhormat Menteri, dari segi konsep pembangunan adakah kerajaan telah mempunyai satu bentuk konsep pembangunan di Kampung Bahru itu, di mana identiti orang-orang Melayu, misalnya architecture dari segi pembangunan yang akan dibuat itu ditekankan kepada melambangkan Melayu itu sendiri dalam pembangunan di Kuala Lumpur. Bila saya menyebut Melayu, kita tidak menyatakan bahawa kita hendak tengok development itu mundur ke belakang, tidak maju. Kita hendak yang moden tetapi identiti kita itu ada dan hidup di situ. Itu yang saya hendak dapat penjelasan. Terima kasih. Tengku Dato' Adnan bin Tengku Mansor: Tuan Yang di-Pertua, Yang Berhormat bagi Arau, saya mengucapkan terima kasih di atas keprihatinan Yang Berhormat terhadap pembangunan Kampung Bahru. Kerajaan akan melaksanakan satu pembangunan yang memang telah disebutkan oleh Yang Berhormat tadi mengikut ciri-ciri Melayu dan juga ciri-ciri Malaysia itu sendiri. Seperti yang kita sedia maklum bahawa kita ini dalam Malaysia menjadi sebuah negara yang maju oleh kerana sikap toleransi yang wujud dalam Barisan Nasional itu sendiri dan telah ditekankan oleh datuk, nenek, moyang kita kepada diri kita dan juga rakyat, itulah sebab negara kita menjadi maju, aman dan sejahtera. Jadi, untuk makluman Yang Berhormat, Pelan Pembangunan Wilayah Persekutuan ini memang sengaja dilakukan untuk memastikan bahawa sikap toleransi ini ditekankan. Walaupun Kampung Baru ini menjadi tempat yang dikatakan adalah tempat kawasan Melayu tetapi kita juga ingin membawa peniaga-peniaga India dan juga peniaga- peniaga Cina ke dalam kawasan itu untuk menghidupkan ekonomi dalam daerah tersebut. Begitu juga di dalam kawasan-kawasan Petaling Street, kawasan-kawasan Chow Kit, Kawasan-kawasan Lorong Haji Taib, kita juga akan melaksanakan sistem toleransi perkauman ini supaya kaum-kaum kita akan mengerti di antara satu sama lain dan kita berharap bahawa dengan cara ini ekonomi, dengan izin Tuan Yang di-Pertua, economic vibrancy sesuatu daerah ini akan dapat berkembang. Kita tidak mahu ada kelompok-kelompok di dalam bandaraya ini kalau hendak pergi satu kelompok, kelompok Melayu, kalau kelompok, kelompok Cina, kalau kelompok, kelompok India. Ini kita cuba hendak menghuraikan masalah yang sedang berlaku ini. Untuk makluman Ahli Yang Berhormat bagi Arau, masalah Kampung Baru ini juga, dia adalah Malay agricultural settlement. Jadi bila under Malay agricultural settlement ini, tanah-tanah ini agak sukar untuk kita mengambil alih oleh kerana tuan-tuan tanah ini seperti yang disebut oleh Ahli-ahli Yang Berhormat lain, banyak pertindihan-pertindihan dan kadang kala kita sudah tidak kenal siapakah tuan punya tanah itu yang sebenarnya. Puan Hajah Mastika Junaidah binti Husin: [Bangun]. Dato' Othman bin Abdul: [Bangun].